5. razred

UMJETNOST I ZAJEDNICA,

**PLAKaT za izložbu likovnih radova, nastalih u školi na daljinu**

Vizualno oblikovanje jest sastavni dio života svih nas.

Čovjek čak 70% informacija iz okoline prima osjetilom vida,

Što nam govori koliko je važno sporazumijevanje slikama.

*Pročitaj* udžbenik na strani 30 I razmisli gdje sve susrećeš *piktograme* u svojoj okolini?

Razmisli da li te vizualne poruke mogu razumijeti stanovnici različitog govornog područja?


Piktogram sportova motikoni

Još jedan oblik komunikacije s gledateljima je I *plakat.*

*Plakat je vizualna informacija koja koristi sliku I tekst.*

*U službi je promocije medijskih događaja, najavljuje izložbe, koncerte, filmove, prezentira I promovira proizvode.*

** 



U izradi plakata potrebno je razmišljati o: kompoziciji - smještaju ploha I likova na papir,

ritmu izmjene oblika, boja, veličina

količini slike I teksta



Boris Bučan , plakat za balet Žar Ptica

Više o ritmu *pročitaj* u udžbeniku na strani 50.

Plakat treba sadržavati:

Naslov događaja

Slikovni prikaz radnje ili detalj koji najbolje upućuje o čemu se radi u ovom medijskom događaju

Kad se događaj odvija I gdje (8-17.6.2020. Web škole Podmurvice)

**Ključni pojmovi:**

Piktogram

Plakat

Ritam

Ploha

**Likovni zadatak:** Nastava na daljinu traje već 2 mjeseca. Svatko od vas već je napravio nekoliko (4) likovnih radova. Na nivou predmetne nastave od 5-8 razreda, sakupila sam mnoštvo prekrasnih radova koji čekaju priliku da ih se pokaže I vidi. Vaš zadatak je, napraviti *plakat* za izložbu likovnih radova nastalih u ovakvom obliku nastave. U izradi plakata možete se služiti materijalom koji vam odgovara, a možete I kombinirati tehnike. Pronađite inovativno likovno rješenje, a I format papira može biti neobičan. Istaknite naslov likovne izložbe, poigrajte se slovima , njihovim veličinama I smjeru na papiru.

**Likovna tehnika:** Po izboru ( pastele, tempere, akvarel, kolaž, tuševi, kombinacija, različitih tehnika u službi zanimljivosti plakata)